b"\n_START_ARTICLE_\nJan Tomaszewski\n_START_SECTION_\nBiografia\n_START_PARAGRAPH_\nEs va fer fam\xc3\xb3s per un partit de classificaci\xc3\xb3 de la selecci\xc3\xb3 de Pol\xc3\xb2nia enfront Anglaterra i que signific\xc3\xa0 l'eliminaci\xc3\xb3 d'aquesta darrera de la fase final de la Copa del M\xc3\xb3n de futbol 1974. Pol\xc3\xb2nia es classific\xc3\xa0 per aquella Copa del M\xc3\xb3n i acab\xc3\xa0 en la tercera posici\xc3\xb3 final. Tomaszewski atur\xc3\xa0 dos penals en dos partits diferents (a Staffan Tapper i Uli Hoeness). Tamb\xc3\xa9 guany\xc3\xa0 una medalla d'argent als Jocs Ol\xc3\xadmpics de 1976 i jug\xc3\xa0 a la Copa del M\xc3\xb3n de 1978. Fou 59 cops internacional amb la selecci\xc3\xb3._NEWLINE_A nivell de clubs, al seu pa\xc3\xads jug\xc3\xa0 principalment al \xc5\x81KS \xc5\x81\xc3\xb3d\xc5\xba. En aquells anys, el govern comunista prohibia als esportistes abandonar el pa\xc3\xads abans dels 30 anys. Despr\xc3\xa9s del Mundial de 1978, Tomaszewski va jugar al Beerschot belga i a l'H\xc3\xa8rcules d'Alacant, abans de retirar-se el 1982."